God is Almagtig en volmaak – Hy maak nie foute nie. Dis onmoontlik dat jy ŉ glipsie of ŉ ongewensde baba was. In die verse hierbo kan ons sien dis nie jou ouers wat jou beplan het nie – hulle was maar net ŉ instrument wat God gebruik het om jou in hierdie wêreld in te bring.
Maar God het jou met unieke talente geskep vir spesifieke dinge wat net jy kan doen. Hoekom jy? Bid hierdie week oor hierdie vraag. Ek glo dat God die antwoord aan jou sal openbaar, omdat Hy graag wil hê dat jy jou skeppingsdoel moet bereik.